Virpi Horttana

Virpi Liisa Anneli Horttana (s. 1965) on suomalainen taitoluisteluvalmentaja. Hän on valmentanut muiden muassa Laura Lepistöä, Jenni Vähämaata, Viveca Lindforsia, Matthias Versluis’ta, Emmi Peltosta sekä Linnea Cederiä.

Horttana aloitti luistelun 8-vuotiaana ja kilpaili SM-tasolla. Hän on valmentanut Espoon Jäätaitureissa vuodesta 1987 ja ollut päätoiminen valmentaja vuodesta 1992. Varsinaiselta koulutukseltaan hän on hammasteknikko.

Vuonna 2008 Suomen Valmentajat ry palkitsi Horttanan vuoden parhaana yksilölajien naisvalmentajana. Vuonna 2011 hän sai Suomen opetus- ja kulttuuriministeriön ansiomitalin kultaisin ristein. Vuonna 2017 Horttana palkittiin vuoden valmentajana Ragnar Wikström Trofé -kiertopalkinnolla.

Lähteet

Aiheesta muualla
 YouTube: Virpi Horttana - Laura Lepistön valmentajana koko matka menestykseen Olympic Team Finland. 11.1.2011.

Suomalaiset taitoluisteluvalmentajat
Vuonna 1965 syntyneet
Elävät henkilöt